বাংলাদেশ বিমানে গ্রামীণফোন স্টার গ্রাহকদের জন্য ছাড় - কর্পোরেট
কর্পোরেট
বাংলাদেশ বিমানে গ্রামীণফোন স্টার গ্রাহকদের জন্য ছাড়
Arifur Rahman
2 বছর ago
গ্রামীণফোনের স্টার গ্রাহকরা বিমান বাংলাদেশের জাতীয় ও আন্তর্জাতিক রুটের সব ধরনের টিকেটের ভিত্তি মূল্যের উপর শতকরা ১০ ভাগ ছাড় উপভোগ করতে পারবেন। সম্প্রতি জাতীয় পতাকাবাহী বিমান বাংলাদেশ এয়ারলাইন্স লিমিটেডের সাথে একটি যৌথ প্রচারণার উদ্যোগের চুক্তি স্বাক্ষর করেছে গ্রামীণফোন।
চুক্তি অনুযায়ী এ ছাড় উপভোগ করতে পারবেন গ্রামীণফোনের স্টার গ্রাহকরা। বাংলাদেশ থেকে ১৮টি গন্তব্যে আন্তর্জাতিক রুট পরিচালনা করে বিমান বাংলাদেশ। দেশের ভেতর ঢাকা, চট্টগ্রাম, কক্সবাজার, সিলেট, যশোর, সৈয়দপুর, রাজশাহী ও বরিশালে অভ্যন্তরীণ রুট পরিচালিত হচ্ছে।
গ্রামীণফোনের পক্ষে এ চুক্তিতে স্বাক্ষর করেন এর কমার্শিয়াল ডিভিশনের প্রোডাক্ট ডিপার্টমেন্টের ডিরেক্টর হাসিবুল হক ও বিমান বাংলাদেশ এয়ারলাইন্সের পক্ষে চুক্তিতে স্বাক্ষর করেন এর সেলস অ্যান্ড মার্কেটিং ডিরেক্টর মো: শাহ নেওয়াজ। আগামী নভেম্বর ও ডিসেম্বর দুমাস পর্যন্ত এ অফার বহাল থাকবে।
এই অফারটি উপভোগ করতে গন্তব্য দিনের অন্তত একদিন আগে গ্রাহককে টিকেট বুকিং দিতে হবে। গ্রাহককে তার পছন্দমতো বিমানের কার্যালয় নির্বাচন করে নির্দিষ্ট কোড এসএমএস করতে হবে। যেমন- মতিঝিলের জন্য টাইপ করতে হবে ‘এম’, বনানীর জন্য ‘বি’, চট্টগ্রামের জন্য ‘সি’, কক্সবাজারের জন্য ‘সিওএক্স’, সিলেটের জন্য ‘এস’, সৈয়দপুরের জন্য ‘এসএ’, রাজশাহীর জন্য ‘আর’, বরিশালের জন্য ‘বিএ’, ও যশোরের জন্য ‘জে’।
উদাহরণস্বরূপ, বিমান বাংলাদেশের মতিঝিল কার্যালয় থেকে টিকেট বুকিং দিতে স্টার গ্রাহকদেরকে এসএমএসে লিখতে হবে এম ও পাঠাতে হবে ৯০০০ নাম্বারে।
এই বিশেষ অফার সম্পর্কে আরও জানা যাবে www.grameenphone.com/star-program এই সাইট থেকে।
Comments
comments
Categories: অফার/মূল্যছাড়, ফিচার পোস্ট
Tags: গ্রামীণফোন, গ্রাহক, ছাড়, বাংলাদেশ, বিমান, স্টার
Leave a Comment
কর্পোরেট
Powered by WordPress
Back to top